
Esselamu alejkum


Čitala sam da nije dozvoljeno čestitanje niti bilo kakvo obilježavanje rođendana. Međutim, zanima me kako postupiti u sljedećoj situaciji.


Moji roditelji rođendane ne slave u smislu pravljenja torti ili bilo čega slično. Kako da postupim u situaciji kada vidim i očigledno je da ja svoju majku i babu povrijedim time što ih se “ne sjetim” taj dan, sve što žele jeste da ih se sjetim i čestitam im, nikakve poklone ne žele.


Pokušala sam nekoliko puta da im objasnim kako nije dozvoljeno ali sve se na kraju svodi na jednu rečenicu, da njih boli to što se ja njih ne želim sjetiti taj dan i čestitati im. Meni jako teško pada to, ne volim što moram rastuživati svoje roditelje, a vjerujte mi da se itekako rastuže.


Unaprijed hvala na odgovoru.


* 
* 
* 
* 
* 
* 
* 

 
Roditelji se rastuže ako im ne čestitam rođendan

Ve alejkumus selam…


Poštovana, ti ih se sjeti tog dana tako što ćeš im dovu uputiti. Dakle, bez eksplicitnog čestitanja tipa Sretan rođendan, od čega nikakve fajde nema, nego dovom u kojoj ćeš Allaha spomenuti i zatražiti za roditelje hajr od Allaha, džellešanuhu.


Predlažem dovu koju i Allah traži od nas, u suri El Isra, da učimo i upućujemo Mu je za naše roditelje…


Allah da vam oprosti, smiluje vam/ti se, kao što ste vi meni bili milostivi kada sam bio/bila dijete. Allah da vam podari svako dobro dunjaluka, i svako dobro ahireta, i sačuva vas Vatre džehennemske…


Na ovaj način se nećeš ogriješiti o Allahovo pravo, a vjerujem da će i babo i majka dobiti svoju satisfakciju.


Allah najbolje zna…


